ПРОТОКОЛ № 43
от заседание на Комисия по правни въпроси 
на Висшия съдебен съвет,
проведено на 26 ноември 2012 г.

Днес, 26 ноември 2012 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 

     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							СВЕТЛА ПЕТКОВА

ОТСЪСТВАТ: Юлия Ковачева и Каролина Неделчева

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
1. Писмо от Катя Бельова - председател на Окръжен съд - Благоевград, относно решение на Комисията по правни въпроси по протокол № 38/29.10.2012 г. във връзка с разпоредбата на чл. 162 от ДОПК.
2. Тема за „формата за контакти с Висшия съдебен съвет”, на интернет страницата на ВСС

Обединява разглеждането на допълнителна точка 1 с т. 1 от Дневния ред за заседанието на комисията.

По дневния ред	

1.ОТНОСНО: Предложения във връзка с разпоредбата на чл. 162 от ДОПК. 
Приложение: Писмо № 11-07-1554/14.11.2012 г. от Апелативен район - Бургас, писмо № 11-07-1565/16.11.2012 г. от РС – Сливница, писмо № 04-14-066/15.11.2012 г. от РС – Несебър, писмо № 11-06-851/14.11.2012 г. от ОС – Благоевград.

КОМИСИЯТА ПО ПРАВНИ ВЪПРОСИ
Р Е Ш И:
	
	1.1. Да се изготви предложение за законодателни изменения, което да се изпрати на органите със законодателна инициатива - Министерство на правосъдието и Министерство на финансите.
1.2. Решението, ведно с предложението за законодателни изменения, след изготвянето му, да се публикуват на Интернет страницата на Висшия съдебен съвет и да се изпрати по електронните пощи на административните ръководители на органите на съдебната власт на окръжно ниво.

2.ОТНОСНО: Предложения за конкретни мерки, които да бъдат включени в План – графика по изпълнението на мерките, предвидени в Стратегията за превенция и борба с корупцията в съдебната система, в изпълнение на протокол № 42/19.11.2012 г. на комисията. 

КОМИСИЯТА ПО ПРАВНИ ВЪПРОСИ
Р Е Ш И:

Не предлага конкретни мерки за включване в План – графика по изпълнението на мерките, предвидени в Стратегията за превенция и борба с корупцията в съдебната система.
Мотиви: Основна задача на Стратегията за превенция и борба с корупцията в съдебната система е осигуряването на ефективно действащи контролни механизми за установяване и санкциониране на злоупотребата с правомощия и други проявни форми на корупционно поведение от страна на магистрати. 
	Във връзка с това в нея са заложени конкретни мерки за изпълнението им и ресорни комисии във Висшия съдебен съвет по реализирането им. 
	Правомощията на Комисия по правни въпроси са разписани в чл. 26 от Правилника за организация на дейността на ВСС и неговата администрация и при необходимост ще подпомага комисиите при ВСС при изпълнението на поставените им задачи в Стратегията, без да участва с конкретни мерки.

Допълнителна точка

1.ОТНОСНО: Проект на „Тема” в раздел „Форма за контакт с Висшия съдебен съвет” на интернет страницата на Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

	1.1. Приема за обратна връзка с органите на съдебната власт, в раздел „Форма за контакт с Висшия съдебен съвет” на интернет страницата на Висшия съдебен съвет, „Тема”, както следва:
	„Предложения от органите на съдебната власт, до Комисията по правни въпроси към ВСС във връзка с изготвянето на:
1.	Правила за командироване на магистрати – срок до 10.12.2012 г.;
2. Правила за провеждане на конкурсите за повишаване в длъжност и преместване на магистрати в органите на съдебната власт – срок до 10.12.2012 г.;
3. Правила за провеждане на конкурсите за първоначално назначаване в органите на съдебната власт – срок до 10.01.2013 г.;
4. Правила за прилагането на чл. 194 от ЗСВ – срок до 10.05.2013 г.;
	5. Процедурни правила за избор на административни ръководители в органите на съдебната власт, с изключение на лицата по чл. 167, ал. 1, т. 1 от ЗСВ – срок до 10.12.2012 г.;
1.2. Решението на комисията да се изпрати на комисия „Публична комуникация” към ВСС.

26.11.2012 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА